b'\n_START_ARTICLE_\nTranskranijalni dopler\n_START_PARAGRAPH_\nTranskranijalni dopler (TCD) dijagnosti\xc4\x8dka je pretraga kojom se mjeri frekvencija protoka krvi kroz krvne \xc5\xbeile mozga. Kori\xc5\xa1tena u dijagnozi embolije, stenoze, vazospazma u subarahnoidnog krvarenja (krvarenje iz rupturirane aneurizme), i ostalih problema, ova relativno brza i neskupa pretraga raste na popularnosti. Oprema koja se koristi za vrijeme ove pretrage postaje preonosiva, \xc5\xa1to omogu\xc4\x87uje lije\xc4\x8dnicima da s njime putuju u bolnicu, ordinaciju, dom zdravlja, te njegovateljske domove za pokretne i nepokretne bolesnike. \xc4\x8cesto ju se koristi uz ostale dijagnosti\xc4\x8dke pretrage poput magnetske rezonancije, angiografije magnetskom rezonancom, ultrazvukom karotida i kompjuterizirane tomografije.\n_START_SECTION_\nDvije metode\n_START_PARAGRAPH_\nDvije metode snimanja mogu se koristiti za ovaj dijagnosti\xc4\x8dki postupak. Prvi koristi prikazivanje dvodimenzionalne slike krvo\xc5\xbeilne anatomije (B-mode). Kada je \xc5\xbeeljena krvna \xc5\xbeila prona\xc4\x91ena, mogu\xc4\x87e je mjeriti frekvenciju protoka krvi kori\xc5\xa1tenjem pulsiraju\xc4\x87e doplerske sonde, koja s vremenom prikazuje frekvenciju. Zajedno, one \xc4\x8dine duplex test. Druga metoda snimanja koristi samo drugu funkciju sonde, oslanjaju\xc4\x87i se na izobrazbu i iskustvo lije\xc4\x8dnika u pronalasku prave krvne \xc5\xbeile.\n_START_SECTION_\nNa\xc4\x8din djelovanja\n_START_PARAGRAPH_\nFrekvencija protoka krvi evidentira se ispu\xc5\xa1tanjem visokih zvu\xc4\x8dnih valova iz ultrazvu\xc4\x8dne sonde, koji se zatim odbijaju od raznih materijala, a zatim su zapisani od te iste sonde. Koristi se posebna frekvencija, te brzina krvi u svezi sa sondom izaziva fazni pomak, u \xc4\x8demu se frekvencija pove\xc4\x87ava ili smanjuje. Ova promjena frekvencije ima izravnu vezu s brzinom krvi, koja se zatim elektroni\xc4\x8dki snima radi kasnije analize. U pravilu se se opseg dubina i kurova mora mjeriti radi utvr\xc4\x91ivanja to\xc4\x8dnih frekvencija, po\xc5\xa1to snimanje iz kuta krvne \xc5\xbeile pridonosi umjetno smanjenoj frekvenciji._NEWLINE_Kosti lubanje sprje\xc4\x8davaju propu\xc5\xa1tanje ultrazvuka, pa se radi analize koriste podru\xc4\x8dja s tanjim zidovima. Iz tog razloga snimanje se provodi u temporalnom podru\xc4\x8dju iznad zigomati\xc4\x8dne kosti/zigomati\xc4\x8dnog luka, kroz o\xc4\x8di, ispod \xc4\x8deljusti, i sa zatiljka. Bolesnikova dob, spol, rasa i ostali faktori utje\xc4\x8du na debljinu kostiju, \xc4\x8dine\xc4\x87i neke pretrage mnogo te\xc5\xbeima ili gotovo nemogu\xc4\x87ima. Ve\xc4\x87ina ih se ipak mo\xc5\xbee provesti radi dobivanja prihvatljivih odgovora, te se ponekad koriste alternativna podru\xc4\x8dja s kojih se promatra krvna \xc5\xbeila._NEWLINE_Usporedna istra\xc5\xbeivanja transkranijalnog doplera i magnetne angiografije arterija mozga pokazala su da je prva metoda pouzdanija u procjeni vaskularnog statusa arterije baze mozga. Posebno je pouzdana kod procjene zatvorenih promjena na arterijama i procjene kolateralnog krvotoka.'